# Cornelius Lanczos

Cornelius Lanczos (hongarès: Lánczos Kornél) (Székesfehérvár, 2 de febrer de 1893 - Budapest, 25 de juny de 1974) va ser un matemàtic hongarès.

## Vida i Obra

Lanczos va néixer en una família jueva que el 1906 es va canviar el seu cognom, Lőwy, per "hongaritzar-lo"; el seu pare era un conegut advocat. Després d'acabar els estudis secundaris al institut catòlic, va ingressar a la universitat de Budapest en la qual es va graduar el 1915, tenint Loránd Eötvös com a professor de física i Lipót Fejér de matemàtiques.
Després de la graduació va ser assistent de Károly Tangl a la universitat tecnològica de Budapest, mentre preparava la seva tesi doctoral que va defensar el 1921 a la universitat de Szeged, sota la supervisió de Rudolf Ortvay, amb qui va continuar mantenint contacte inclòs quan era lluny d'Hongria.
A continuació de doctorar-se i degut a l'empitjorament de l'atmosfera política del seu país, el va abandonar per anar a Alemanya a donar classes a la universitat de Friburg de Brisgòvia (1921-1924) i a la universitat de Frankfurt (1924-1931); durant el curs 1928-29 va ser assistent d'Albert Einstein a la universitat de Berlín. El 1931 va ser professor invitat a la universitat de Purdue (Indiana, Estats Units) i com que la situació política a Alemanya tampoc era gaire favorable, va aconseguir quedar-s'hi fins al 1946. Durant la Segona Guerra Mundial va estar donant classes als enginyers de la Boeing i el 1946 va acceptar un lloc de treball en aquesta empresa. El 1949 va ser contractat per l'Institut d'Anàlisi Numérica del Institut Nacional d'Estàndards i Tecnologia, però, paradoxalment, va caure sota les sospites del Comitè d'Activitats Anti-americanes i el 1954 va abandonar novament el país per establir-se4 a Dublín, acceptant una invitació del primer ministre, Eamon de Valera, per ser investigador i professor de l'Institut d'Estudis Avançats de Dublín.
L'estiu del 1974, durant un viatge de visita de cortesia a les universitats de Budapest i de Szeged, va tenir un atac de cor i va morir a Budapest.
Lanczos va publicar més de 120 articles i llibres científics. Les seves Obres Escollides en sis volums es van publicar el 1998.

## Referències

* ↑ Brown et al., 1994, p. liii.
* ↑ Brown et al., 1994, p. xxi.
* ↑ Gellai, 2010, p. 17.
* ↑ Meurant, 2006, p. 323.
* 1 2 Diversos Autors, 1975, p. 261.
* ↑ Komzsik, 2003, p. 79.
* ↑ Gellai, 2010, p. 27.
* ↑ Gellai, 2010, p. 45.
* ↑ Horvay, 1977, p. 252.
* ↑ Diversos Autors, 1975, p. 263.
* ↑ Gellai, 2010, p. 133-148.
* ↑ Meurant, 2006, p. 324.

## Bibliografia

* Brown, J. David; Chu, Moody T.; Ellison, Donald C.; Plemmons, Robert J. Proceedings of the Cornelius Lanczos International Centenary Conference (en anglès). Society for Industrial and Applied Mathematics, 1994. ISBN 0-89871-339-0.
* Diversos Autors «In memory of Cornelius Lánczos» (en anglés). Computers & Mathematics with Applications, Vol. 1, Num. 3-4, 1975, pàg. 257-268. DOI: 10.1016/0898-1221(75)90024-3. ISSN: 0898-1221.
* Gellai, Barbara. The Intrinsic Nature of Things: The Life and Science of Cornelius Lanczos (en anglès). American Mathematical Society, 2010. ISBN 978-0-8218-5166-1.
* Groetsch, C.W. «Lanczos' Generalized Derivative» (en anglés). The American Mathematical Monthly, Vol. 105, Num. 4, 1998, pàg. 320-326. DOI: 10.1080/00029890.1998.12004888. ISSN: 0002-9890.
* Horvay, Gabriel «Cornelius Lanczos, in memoriam» (en anglés). Computers & Mathematics with Applications, Vol. 3, Num. 4, 1977, pàg. 251-252. DOI: 10.1016/0898-1221(77)90082-7. ISSN: 0898-1221.
* Komzsik, Louis. The Lanczos Method: Evolution and Application (en anglès). Society for Industrial and Applied Mathematics, 2003. ISBN 0-89871-537-7.
* Meurant, Gerard A. The Lanczos and Conjugate Gradient Algorithms (en anglès). Society for Industrial and Applied Mathematics, 2006. ISBN 978-0-898716-16-0.
* Yourgrau, Wolfgang «Cornelius Lanczos (1893–1974)» (en anglés). Foundations of Physics, Vol. 5, Num. 1, 1975, pàg. 19-20. DOI: 10.1007/BF01100311. ISSN: 0015-9018.

## Enllaços externs

* O'Connor, John J.; Robertson, Edmund F. «Cornelius Lanczos» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Güttel, Stefan. «Cornelius Lanczos (1893–1974) - Video Tapes of 1972». The University of Manchester. [Consulta: 4 novembre 2020]. (anglès)
* Higham, Nicholas J. «Cornelius Lanczos (1893–1974) - Foto Galeria». The University of Manchester, 2013. [Consulta: 4 novembre 2020]. (anglès)